  Виталий Пронин Таяз арняе Быръёнъёсъя валтӥсь комиссилэн тӧроез Виктор Кушко вуылӥз Ижысь Индустриальной районысь но Дэри ёросысь быръёнъёсъя комиссиосы.Ижысь Индустриальной ёросын 86 сюрслэсь ятыр адями быръёнъёсы лыктоз. Соос 52 участокын Кун Кенеше депутатъёс понна куаразэс сётозы. Та ёросысь быръёнъёсъя комиссия туж ӟырдыт ужа. Одӥг мандатъем округъя кандидатъёс  10 ӝожтӥськон вуттӥзы ни. Та нуналлы пӧлысьтызы эскеремын 5-ез.- Огез кандидат соглаш ӧз кариськы кинюртэмъёсын листэз чакланэн. Эшшо 4 учырын агитация ортчытон радлык тӥямын вал. Оглом 26 кандидатъёс пӧлысь эскеронэз ортчизы 23-ез гинэ, - шуэ Индустриальной ёросысь комиссилэн тӧроез Татьяна Герасимова.Кылсярысь, кинюртэмъёсын листъёсыз чаклаку, комиссилэн ужезлы 3-4 час ӵоже люкетыны выризы кандидатлэн оскем муртъёсыз. Таин валче комиссиын ужасьёс  вазиськоно луизы полицие но Следствиея комитетэ. Интыысь быръёнъя комиссиос, законлэсь котькуд буквазэ чакласа, ужало, озьы ке но котькуд минутэ сак кариськытэк уг луо.Быръёнъёсты ортчытӥсьёс шуо: шуг-секытъёс уг кылдо, участокъёсын пуко ке югдурез тодӥсь-валась адямиос. Соос азьвыл быръёнъёсты радъяллямын ини, калыкез но тодмало, югдурез но тодо. Но Ижын участокъёсысь комиссиос выльдӥськозы. Ма муген? Тани огаз округын депутатэ куриське Удмурт кун университетлэн ректорез Галина Мерзлякова. Нош огез быръён участок интыяськемын университетлэн корпусаз, участоклэн ёзчиосыз луо университетын ужасьёс. Законлы та уг тупа. Соин та выллем 8 комиссиосын адямиосты воштоно луиз.Дэри ёросысь быръёнъя комиссилэн ужез капчигес радъяське. Татын регистрациез потӥзы одӥг мандатъем округъя мынӥсь 7 кандидатъёс. Валамтэос, ӝожтӥськонъёс ӧз тупалэ, шуэ интыысь быръёнъя комиссилэн тӧроез Земфира Нагаева.Дэриын тросгес сюлмасько участокъёсысь быръёнъя комиссиослэсь (УИК) тӧрооссэс дышетон пумысен. Соос арнялы быдэ люкаськозы.  Бӧрысь УИК-ёслэн тӧрооссы визьмалозы комиссиосазы быръем ёзчиосты. Соин ял карыны дыр уг тупа.Ёросысь комиссиосы али вазиськыны луэ открепительной удостоверениос басьтон пумысен. Нош октябре та юанъёсъя мыныны луоз ни участокъёсысь комиссиосы.Елена Скворцова Теги: Быръён-2012 Иж Индустриальнойёрос  